CELEX: 62010CN0509
Language: bg
Date: 2010-10-26 00:00:00
Title: Дело C-509/10: Преюдициално запитване, отправено от Bundesgerichtshof (Германия) на 26 октомври 2010 г. — Josef Geistbeck und Thomas Geistbeck/Saatgut-Treuhandverwaltungs GmbH

29.1.2011   
            
            
               BG
            
            
               Официален вестник на Европейския съюз
            
            
               C 30/15
            
         Преюдициално запитване, отправено от Bundesgerichtshof (Германия) на 26 октомври 2010 г. — Josef Geistbeck und Thomas Geistbeck/Saatgut-Treuhandverwaltungs GmbH
   (Дело C-509/10)
   ()
   2011/C 30/24
   Език на производството: немски
   
      Запитваща юрисдикция
   
   Bundesgerichtshof
   
      Страни в главното производство
   
   
      Жалбоподатели: Josef Geistbeck und Thomas Geistbeck
   
      Ответник: Saatgut-Treuhandverwaltungs GmbH
   
      Преюдициални въпроси
   
   На основание член 267, първа алинея, буква б) и трета алинея ДФЕС поставя на Съда на Европейския съюз следните преюдициални въпроси относно тълкуването на Регламент (ЕО) № 2100/94 на Съвета от 27 юли 1994 година относно правната закрила на Общността на сортовете растения (наричан по-нататък „Регламент № 2100/94“) (1) и Регламент (ЕО) № 1768/95 на Комисията от 24 юли 1995 година за установяване на реда и условията за прилагане на дерогацията, предвидена в член 14, параграф 3 от Регламент (ЕО) № 2100/94 на Съвета относно правната закрила на Общността на сортовете растения (наричан по-нататък „Регламент № 1768/95“) (2):
   
               а)
            
            
               Следва ли справедливото възнаграждение, което земеделският производител заплаща на титуляра на правото на закрила от Общността на сортовете растения съгласно член 94, параграф 1 от Регламент № 2100/94, тъй като използва посевен материал от получена от него реколта на определен защитен сорт растение и не се съобразява със задълженията по член 14, параграф 3 от Регламент № 2100/94 и по член 8 от Регламент № 1768/95, да се определя въз основа на средния размер на таксата за лицензирано производството на посевен материал от същия защитен сорт от съответното растение в същата област, или вместо това за основа трябва да се вземе (най-ниското) възнаграждение, което би следвало да се заплати в случаите на разрешено засаждане на продукт от реколта по член 14, параграф 3, четвърто тире от Регламент № 2100/94 и по член 5 от Регламент № 1768/95?
            
         
               б)
            
            
               В случай че за основа следва да се вземе единствено възнаграждението, заплащано при разрешено засаждане на продукт от реколта:
               в горната хипотеза и при положение че земеделският производител е извършил виновно и еднократно определено нарушение, може ли титулярът на правото на закрила на сортовете растения да изчисли размера на вредите, подлежащи на поправяне съгласно член 94, параграф 2 от Регламент № 2100/94, като фиксирана по размер сума, определена въз основа на възнаграждението за предоставяне на лиценз за производството на посевен материал?
            
         
               в)
            
            
               Допустимо ли е, или е дори задължително, при определяне на размера на справедливото възнаграждение по член 94, параграф 1 от Регламент № 2100/94 или на дължимото обезщетение за вреди по член 94, параграф 2 от Регламент № 2100/94 да се вземат предвид и разноските за упражнявания специален контрол от страна на организация, която защитава интересите на многобройни титуляри на правото на закрила, при положение че тези разноски са в двоен размер на обичайно уговаряното възнаграждение, съответно — на дължимото възнаграждение съгласно член 14, параграф 3, четвърто тире от Регламент № 2100/94?
            
         
      (1)  ОВ L 227, стр. 1; Специално издание на български език, 2007 г., глава 3, том 15, стр. 197.
   
      (2)  OB L 173, стр. 14; Специално издание на български език, 2007 г., глава 3, том 17, стр. 177.